

**Мемлекеттік монополия субъектісі өткізетін өнімнің бағасын белгілеу туралы**

Қазақстан Республикасы Ауыл шаруашылығы министрінің 2015 жылғы 22 қыркүйектегі № 18-05/839 бұйрығы. Қазақстан Республикасының Әділет министрлігінде 2015 жылы 4 қарашада № 12241 болып тіркелді

      «Жануарлар дүниесін қорғау, өсімін молайту және пайдалану туралы» 2004 жылғы 9 шілдедегі Қазақстан Республикасы Заңының 11-1-бабы 5-тармағына сәйкес **БҰЙЫРАМЫН:**  
      1. Осы бұйрыққа қосымшаға сәйкес мемлекеттік монополия субъектісі өткізетін өнімнің бағалары белгіленсін.  
      2. Қазақстан Республикасы Ауыл шаруашылығы министрлігінің Орман шаруашылығы және жануарлар дүниесі комитеті заңнамада белгіленген тәртіппен:  
      1) осы бұйрықтың Қазақстан Республикасы Әділет министрлігінде мемлекеттік тіркелуін;  
      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде оның көшірмесінің мерзімді баспа басылымдарына және «Әділет» ақпараттық-құқықтық жүйесіне ресми жариялауға жіберілуін;  
      3) осы бұйрықтың Қазақстан Республикасы Ауыл шаруашылығы министрлігінің интернет-ресурсында орналастырылуын қамтамасыз етсін.  
      3. Осы бұйрықтың орындалуын бақылау жетекшілік ететін Қазақстан Республикасы Ауыл шаруашылығы вице-министріне жүктелсін.  
      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Қазақстан Республикасының*  
*Ауыл шаруашылығы министрі                  А. Мамытбеков*

*«КЕЛІСІЛГЕН»*  
*Қазақстан Республикасының*  
*Ұлттық экономика министрі*  
*\_\_\_\_\_\_\_\_\_\_\_\_\_\_\_\_\_ Е. Досаев*  
*2015 жылғы 7 қазан*

Қазақстан Республикасы       
Ауыл шаруашылығы министрінің   
2015 жылғы 22 қыркүйектегі    
№ 18-05/839 бұйрығына қосымша

**Мемлекеттік монополия субъектісі өткізетін өнімнің бағасы**

|  |  |  |
| --- | --- | --- |
| № | Өнімнің атауы | Қосылған құн салығы есепке алынбай, 1-сортты өнімнің 1 (бір) килограмына баға (теңге) |
| 1 | 2 | 3 |
| 1 | Мұздатылған бекіре тұқымдас балық (қортпа, бекіре, шоқыр, пілмай) | 1 555,8 |
| 2 | Салқын ыспен ысталған бекіре тұқымдас балық (қортпа, бекіре, шоқыр, пілмай) | 5 290,7 |
| 3 | Қортпаның уылдырығы | 164 181 |
| 4 | Бекіренің уылдырығы | 140 661,5 |
| 5 | Шоқырдың уылдырығы | 56 695,9 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК